En middelsstor (21-31 millimeter), høyt hvelvet, kort og kraftig, blank, vanligvis grønnlig metallisk gjødselbille. Hode, bein og underside er svarte, det er også kjølene foran på pronotum. Hodet er skovlformet og danner en halvsirkel sett ovenfra. Hannen har et langt, krumt horn i pannen og en uthuling foran på pronotum, denne er kantet med en høy kjøl som bak reiser seg til et flatt horn på hver side. Pronotum er trukket ut til en spiss i midten bak og dekker scutellum. Dekkvingene er korte og brede med dype lengdefurer. Beina er kraftige gravebein. Hunnen mangler hannens horn og utvekster på pronotum, og dette har omfattende, svarte tegninger.